
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 101 

" " 11 Φεβρουάριου 1999 


ΑΠΟΦΑΣΕΙ Σ 

Αριθ. 151769 

Χορήγηση ενίσχυσης για την παραγωγή επιτραπέζιων ε¬ 
λιών περιόδου 1998-1999. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Το άρθρο 22 του Ν.992/79 “περί οργανώσεως των 
Δοικητικών Υπηρεσιών για την εφαρμογή της Συνθήκης 
προσχώρησης της Ελλάδας στις Ευρωπαϊκές Κοινότητες 
και ρυθμίσεις συναφών θεσμικών και οργανωτικών θεμά¬ 
των (Α 280). 

2. Το άρθρο 1 παρ. 1,2,3 και4του Ν. 1338/83 Εφαρμογή 
του Κοινοτικού Δικαίου (Α34)" όπως η παράγραφος 1 τρο¬ 
ποποιήθηκε με την διάταξη του άρθρου 6 παράγραφος 1 
του Ν. 1440/84. Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού 
Εφοδιασμού ΕϋΒΑΤΟΜ (Α 70) και του άρθρου 65 του 
Ν.1892/90 (Α 101). 

3. Το άρθρο 29 Ατού Ν.1558/85 "Κυβέρνηση και Κυβερ¬ 
νητικά Όργανα" (Α137) το οποίο προστέθηκε με το άρθρο 
27 του Ν. 2081 /92 και αντικαταστάθηκε με την παρ.2ατου 
άρθρου 1 του Ν.2469/97 (Α38). 

4. Τον Καν. (ΕΟΚ) 136/66 "περί συστάσεως Κοινής Ορ¬ 
γάνωσης Αγοράς στον Τομέα των Λιπαρών ουσιών" όπως 
τελευταία τροποποιήθηκε με τον Καν.(Ε.Κ). 1638/98 (Ε.Ε. 
1_ 210/32 της 28 -7-98). 

5. Τον Καν. (ΕΟΚ) 2261 /84 "Για τον καθορισμό των γενι¬ 
κών κανόνων σχετικά με την χορήγηση ενίσχυσης στην 
παραγωγή ελαιολάδου και στις οργανώσεις παραγωγών" 
όπως τελευταία τροποποιήθηκε με τον Καν.(Ε.Κ) 1639/98. 

6. Τον Καν.(ΕΟΚ) 3498/93 "περί καθορισμού των γενεσι¬ 
ουργών αιτιών που εφαρμόζονται στον τομέα του ελαιο- 
λάδου". 

7. Τον Καν. (ΕΟΚ) 2262/84 "γιατην λήψη ριζικών μέτρων 
στον τομέα του ελαιολάδου". 

8. Την (Ε(98)3339/30-10-98) 98/619/Ε.Κ. Απόφαση της 
Επιτροπής των Ευρωπαϊκών Κοινοτήτων η οποία εξου¬ 
σιοδοτεί την Ελλάδα να χορηγήσει ενίσχυση στην παρα¬ 
γωγή επιτραπέζιων ελιών περιόδου 1998-99 ( Ε.Ε. Ι_ 
295/50 της 4-11-98). 

9. Το γεγονός ότι από τις διατάξεις της παρούσης από¬ 


φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΑΡΘΡΟ 1 

Ενίσχυση στην παραγωγή επιτραπέζιας ελιάς 

Η Ενίσχυση στην παραγωγή επιτραπέζιας ελιάς εσοδεί¬ 
ας 1998-1999 χορηγείται σύμφωνα με τα οριζόμενα στα ε¬ 
πόμενα άρθρα της παρούσας απόφασης. 

ΑΡΘΡΟ 2 

ΔΙΚΑΙΟΥΧΟΙ ΕΝΙΣΧΥΣΗΣ 

1. Η Ενίσχυση χορηγείται στον παραγωγό επιτραπέζιων 
ελιών εσοδείας 1998-1999 εφόσον οι ελιές αυτές προέρ¬ 
χονται από ελαιώνα της χώρας μας και έχουν μεταποιηθεί 
σύμφωνα με την παράγραφο 4 του παρόντος άρθρου, σε 
επιχείρηση μεταποίησης στην οποία για το σκοπό αυτό έ¬ 
χει χορηγηθεί η σχετική έγκριση. 

2. Η ενίσχυση χορηγείται για επιτραπέζιες ελιές της πα¬ 
ραπάνω εσοδείας που έχουν υποστεί μεταποίηση κατά το 
χρονικό διάστημα από 1 ης Νοεμβρίου 1998 μέχρι την 31 η 
Αυγούστου 1999. 

3. Δεν χορηγείται ενίσχυση για επιτραπέζιες ελιές : 

α) Παλαιότερων εσοδειών 

β) Που εισήχθησαν για μεταποίηση πριν από την 1 Σε¬ 
πτεμβρίου 1998 

γ) Που μεταποιήθηκαν και εξήλθαν από την επιχείρηση 
μεταποίησης πριν από την 15 Νοεμβρίου 1998. 

4. Μεταποιημένες Επιτραπέζιες ελιές θεωρούνται οι ε¬ 
λιές που επί 15 τουλάχιστον ημέρες έχουν υποστεί: 

α) Επεξεργασία σε άλμη και εξήλθαν οριστικά από αυ¬ 
τήν 

β) Εν ελλείψει της επεξεργασίας της προηγούμενης πε¬ 
ρίπτωσης μία άλλη επαρκή επεξεργασία που τις καθιστά 
κατάλληλες για ανθρώπινη κατανάλωση. 

ΑΡΘΡΟ 3 

ΥΠΟΧΡΕΩΣΕΙΣ ΠΑΡΑΓΩΓΩΝ - ΕΠΙΧΕΙΡΗΣΕΩΝ 

1. Μέχρι την 31η Δεκεμβρίου 1998 οι ενδιαφερόμενοι 
παραγωγοί πρέπει να έχουν καταθέσει συμπληρωματική 
δήλωση προς την δήλωση καλλιέργειας για την ενίσχυση 
στην παραγωγή ελαιολάδου ή ενδεχομένως νέα δήλωση 
καλλιέργειας στην οποία να εμφαίνεται εκτός των άλλων 
στοιχείων η ποικιλία των καλλιεργουμένων ελαιοδέν- 
δρων, ο αριθμός και η έκτασή τους. 

2. Η εγκεκριμένη επιχείρηση κατά την παράδοση των ε¬ 
πιτραπέζιων ελιών χορηγεί στον παραγωγό βεβαίωση πα¬ 
ράδοσης (ΥΠΟΔΕΙΓΜΑ I) στην οποία αναφέρεται το κα- 

θαρό βάρος των ελιών που εισκομίσθησαν στην επιχείρη¬ 
ση. 

Στην περίπτωση που η παράδοση ελιών στην επιχείρη¬ 
ση γίνεται μέσω τρίτου, προκειμένου να χορηγηθεί η βε¬ 
βαίωση παράδοσης στους παραγωγούς, θα πρέπει να 
προσκομίζονται στην επιχείρηση : 

α) Ονομαστική κατάσταση των παραγωγών με την αντί¬ 
στοιχη αγορασθείσα ποσότητα και 
β) Επικυ ρωμένα φωτοαντίγραφα των δελτίων ποιοτικής 
και ποσοτικής παραλαβής από κάθε παραγωγό. 

Για τις ελιές που έχουν εισκομισθεί στις επιχειρήσεις 
στο διάστημα από 1η Σεπτεμβρίου 1998 έως 31η Οκτω¬ 
βρίου 1998 προκειμενου να μεταποιηθούν μετά την 1η 
Νοεμβρίου 1998 η βεβαίωση παράδοσης πρέπει να χορη¬ 
γηθεί πριν από την 1η Δεκεμβρίου 1998. 

3. Η επιχείρηση ανακοινώνει στην ΓΕ ΔΙΔΑΓΕΠ (Αχαμ¬ 
νών 241 Δ/ΝΣΗ ΔΗΛΙΖΩ Τμήμα Μ) και στην οικεία Δ/νση Α¬ 
γροτικής Ανάπτυξης: 
α) Πριν τη 10η κάθε μήνα : 

α.α) Τις ποσότητες των ελιών του προηγούμενου μήνα 
που εισκομίσθηκαν και τέθηκαν σε άλμη για πρώτη φορά 
για να υποστούν επεξεργασία - μεταποίηση. 

β.β) Τις ποσότητες των ελιών του προηγούμενου μήνα 
που υπέστησαν επεξεργασία και εξήλθαν από την επιχεί¬ 
ρηση ανάτύπο επεξεργασίας (άλμη ή άλλη, εμπορικοίτύ- 
ποι). 

γ.γ) Τη σώρευση των ποσοτήτων των δύο προηγούμε¬ 
νων περιπτώσεων και την κατάσταση των αποθεμάτων 
στο τέλος του προηγούμενου μήνα. 

β) Πριν την 1η Ιουλίου 1999 την ονομαστική κατάσταση 
των παραγωγών επιτραπέζιων ελιών, για την περίοδο ε¬ 
μπορίας ελαιολάδου 1998-1999 και τις ποσότητες για τις 
οποίες χορηγήθηκε βεβαίωση παράδοσης. 

γ) Πριν την 1η Ιουνίου 2000 το σύνολο των ποσοτήτων 
που αγοράστηκαν για την περίοδο εμπορίας ελαιολάδου 
1998 - 1999 και το σύνολο των αντίστοιχων ποσοτήτων 
που υπέστησαν μεταποίηση. 

ΑΡΘΡΟ 4 

ΧΟΡΗΓΗΣΗ ΕΝΙΣΧΥΣΗΣ 

1. Για τον υπολογισμό της ποσότητας κατά μονάδα ενί¬ 
σχυσης επιτραπέζιας ελιάς, 100 ΚρΓ- μεταποιημένων επι¬ 
τραπέζιων ελιών θεωρούνται ως ισοδύναμες με 13 Ι< 9 Γ. ε¬ 
λαιόλαδο που δικαιούνται ενίσχυση στην παραγωγή. Το 
βάρος των μεταποιημένων επιτραπέζιων ελιών που πρέ¬ 
πει να λαμβάνεται υπόψη είναι το καθαρό στραγγισμένο 
βάρος των ολόκληρων μετά την μεταποίηση ή θραυσμέ- 
νων αλλά χωρίς να έχει αφαιρεθεί ο πυρήνας. 

2. Ο παραγωγός που έχει παραδώσειποσότητα επιτρα¬ 
πέζιων ελιών σε εγκεκριμένη επιχείρηση καταθέτει ο ίδιος 
ή μέσω της Οργάνωσής του στην οικεία Δ/νση Αγροτικής 
Ανάπτυξης το αργότερο έως την 30η Ιουνίου 1999 αίτηση 
ενίσχυσης στην οποία αναφέρονται: 

α) Το όνομα και η δ/νση κατοικίας του 
β) Ο τόπος των εκμεταλλεύσεων και των αγροτεμαχίων 
που έγινε η συγκομιδή των ελιών 
γ) Η σχετική δήλωση καλλιέργειας 
δ) Η εγκεκριμένη επιχείρηση. 

Η αίτηση ενίσχυσης πρέπει να συνοδεύεται από τις βε¬ 
βαιώσεις παράδοσης και ενδεχομένως από αίτηση χορή¬ 
γησης προκαταβολής επί της ενίσχυσης. Αίτηση ενίσχυ¬ 
σης που κατατίθεται μετά την παρέλευση της παραπάνω 
προθεσμίας συνεπάγεται μείωση του δικαιούμενου πο¬ 
σού ενίσχυσης σε ποσοστό 1% ανά εργάσιμη ημέρα εκ¬ 
πρόθεσμης κατάθεσης και δεν γίνεται δεκτή εάν η καθυ¬ 


στέρηση κατάθεσής της υπερβαίνει τις εικοσιπέντε (25) 
εργάσιμες ημέρες. 

3. Κάθε παραγωγός δικαιούται να λάβει προκαταβολή 
έναντι του ποσού της αιτούμενης ενίσχυσης. Η προκατα¬ 
βολή ισούται με το γινόμενο της τιμής προκαταβολής επί 
την ποσότητα ελαιολάδου που αναλογεί στην συνολική 
ποσότητα του μεταποιημένου προϊόντος που αντιστοιχεί 
στην ποσότητα ελαιοκάρπου που αναγράφεται στη βε¬ 
βαίωση παράδοσης. 

Ο υπολογισμός της ποσότητας ελαιολάδου γίνεται με 
τη σχέση ελιών - ελαιολάδου της παρ. 1 του παρόντος άρ¬ 
θρου. 

Η ως άνω ποσότητα μεταποιημένων επιτραπέζιων ε¬ 
λιών, καθορίζεται με την εφαρμογή ενός προσωρινού συ¬ 
ντελεστή μεταποίησης στο 90% της ποσότητας ελαιο¬ 
κάρπου που αναγράφεται στην βεβαίωση παράδοσης. 

Ο συντελεστής αυτός καθορίζεται σύμφωνα με τα στοι¬ 
χεία που διαθέτει ο αρμόδιος οργανισμός για την εγκε¬ 
κριμένη επιχείρηση. 

Η χορήγηση προκαταβολής της ενίσχυσης καταβάλλε¬ 
ται από 16 Οκτωβρίου 1999 στον παραγωγό που έχει κα¬ 
ταθέσει σχετική αίτηση και μετά από ελέγχους που διε- 
νεργούνται από τις υπηρεσίες που εμπλέκονται στο κα¬ 
θεστώς της ενίσχυσης στην παραγωγή μεταποιημένων 
επιτραπέζιων ελιών (Ομάδες Παραγωγών - Ελαιουργική 
και Δ/νσεις Αγροτικής Ανάπτυξης). 

4. Το ποσό της χορηγούμενης ενίσχυσης ισούται με το 
ποσό της κατά μονάδα ενίσχυσης επί την ποσότητα ελαι- 
ολάδου που είναι ισοδύναμη, προς την ποσότητα των με¬ 
ταποιημένων επιτραπέζιων ελιών όπως ειδικότερα ορίζε¬ 
ται στην παράγραφο 1 του παρόντος άρθρου. 

Η ποσότητα των μεταποιημένων επιτραπέζιων ελιών, 
καθορίζεται με την εφαρμογή συντελεστή μεταποίησης 
για τη συγκεκριμένη επιχείρηση, στην ποσότητα ελαιο¬ 
κάρπου που αναγράφει η βεβαίωση παράδοσης. 

Ο συντελεστής αυτός ισούται με τη σχέση της συνολι¬ 
κής ποσότητας των επιτραπέζιων ελιών που έχουν υπο- 
στεί μεταποίηση προς τη συνολική ποσότητα παραδοθέ- 
ντος ελαιοκάρπου βάσει των βεβαιώσεων παράδοσης. 

Στην περίπτωση που για κάποια εγκεκριμένη επιχείρη¬ 
ση ο συντελεστής μεταποίησης δεν μπορεί να υπολογι¬ 
στεί, οι ποσότητες μεταποιημένων επιτραπέζιων ελιών για 
τους παραγωγούς της εν λόγω επιχείρησης θα υπολογί¬ 
ζονται με το μέσο συντελεστή για τις άλλες επιχειρήσεις 
του Νομού. Στην περίπτωση αυτή, με την επιφύλαξη των 
δικαιωμάτων που θα μπορούσαν να ασκήσουν οι παρα¬ 
γωγοί έναντι της επιχείρησης, η ποσότητα μεταποιημέ¬ 
νων ελιών δεν μπορεί να υπερβεί το 75% της ποσότητας 
που αναγράφει η βεβαίωση παράδοσης. 

Για τη μετατροπή του ποσού της ενίσχυσης σε δραχ¬ 
μές, η ισοτιμία που εφαρμόζεται είναι η γεωργική ισοτιμία 
μετατροπής που ισχύε ι την πρώτη ημέρα του μήνα της 
παράδοσης των ελιών από τον παραγωγό. 

ΑΡΘΡΟ 5 

Έλεγχοι - Καθήκοντα και Υποχρεώσεις 
Διευθύνσεων Αγροτικής Ανάπτυξης 

1. Πριν από την οριστική καταβολή της ενίσχυσης στον 
παραγωγό η ΓΕ.ΔΙΔΑΓΕΠ του Υπουργείου Γεωργίας και 
οι Δ/νσεις Αγροτικής Ανάπτυξης των οικείων Νομαρχια¬ 
κών Αυτοδιοικήσεων λαμβάνουν όλα τα απαραίτητα μέ¬ 
τρα και πραγματοποιούν τους αναγκαίους ελέγχους (φυ¬ 
σικούς ελέγχους αποθηκευθέντων εμπορευμάτων, έλεγ¬ 
χο λογιστικών βιβλίων των εγκεκριμένων επιχειρήσεων, 

ελέγχους που αφορούν τους παραγωγούς που αιτούνται 
ενίσχυσης τόσο για επιτραπέζιες ελιές όσο και για ελαιό¬ 
λαδο). 

2. Σκοπός των ελέγχων της προηγούμενης παραγρά¬ 
φου : 

α) Η εξασφάλιση: 

α.α) Του αποκλεισμού από το δικαίωμα ενίσχυσης στην 
παραγωγή ελαιολάδου για τις ελιές που εισάγονται σε μια 
εγκεκριμένη επιχείρηση στο πλαίσιο της παρούσας από¬ 
φασης. 

α.β) Της τήρησης του δικαιώματος ενίσχυσης στην πα¬ 
ραγωγή επιτραπέζιων ελιών. 

α.γ) Της απουσίας περισσότερων της μίας αιτήσεων ε¬ 
νίσχυσης για τις ίδιες ελιές, 
β) Η επαλήθευση : 

β.α) Των ποσοτήτων ελαιοκάρπου για τις οποίες χορη¬ 
γήθηκαν βεβαιώσεις παράδοσης 
β.β) Των ποσοτήτων μεταποιημένων επιτραπέζιων ε¬ 
λιών και της κατανομής τους ανά παραγωγό. 

3. Η ενίσχυση ή το υπόλοιπο της ενίσχυσης καταβάλλε¬ 
ται πλήρως στον δικαιούχο παραγωγό μετά την διεξαγω¬ 
γή των ελέγχων της παρ.1 και εντός 90 ημερών μετά τον 
καθορισμό από την Επιτροπή των Ευρωπαϊκών Κοινοτή¬ 
των του τελικού ποσού της κατά μονάδα ενίσχυσης. 

4. ΟιΔιευθύνσεις Αγροτικής Ανάπτυξης των οικείων Νο¬ 
μαρχιακών Αυτοδιοικήσεων: 

α) Ελέγχουν τις συμπληρωματικές ή νέες δηλώσεις 
καλλιέργειας και τις αιτήσεις ενίσχυσης των μεμονωμέ¬ 
νων παραγωγών και καθορίζουν την ποσότητα μεταποιη¬ 
μένων επιτραπέζιων ελιών που δικαιούται ενίσχυσης. 

β) Υποχρεούνται να συμπληρώσουν τις ήδη υπάρχου- 
σες ομοιογενείς ελαιοκομικές ζώνες ελαιολάδου με τις α¬ 
ποδόσεις σε ελαιόκαρπο που προορίζονται για επιτραπέ¬ 
ζια χρήση. Οι αποδόσεις αυτές εμφανίζονται σε ιδιαίτερη 
στήλη στον πίνακα ποσοτικών εκτιμήσεων των ομοιογε¬ 
νών ελαιοκομικών ζωνών (Ο.Ε.Ζ.). 

γ) ΓΊαραλαμβάνουν τους φακέλους με τις ασυμβίβα¬ 
στες ποσότητες επιτραπέζιου ελαιοκάρπου οι οποίες υ¬ 
ποβλήθηκαν από την Ελαιουργική και καθορίζουν τις πο¬ 
σότητες επιτραπέζιου ελαιοκάρπου για τις οποίες δικαι¬ 
ούνται ενίσχυση οι ενδιαφερόμενοι παραγωγοί. 

Για το σκοπό αυτό προβαίνουν, με απόφαση των προϊ¬ 
σταμένων τους, στη συγκρότηση συμβουλευτικών επι¬ 
τροπών εξέτασης ασυμβιβάστων, με την ίδια σύνθεση 
που έχουν οι Επιτροπές εξέτασης ασυμβιβάστων για την 
ενίσχυση στην παραγωγή ελαιολάδου. 

Έργο των επιτροπών είναι η διεξαγωγή εμπεριστατω¬ 
μένων ελέγχων των ασυμβίβαστων περιπτώσεων. 

5. Ασυμβίβαστες ποσότητες θεωρούνται εκείνες που υ¬ 
περβαίνουν σημαντικά τις αποδόσεις σε ελαιόκαρπο της 
περίπτωσης β της προηγούμενης παραγράφου. 

Τα κριτήρια των ασυμβιβάστων αποστέλλονται στη 
Δ/νση ΠΑΠ Δενδροκηπευτικήςτου Υπουργείου Γεωργίας 
μαζί με τα στοιχεία των ομοιογενών ελαιοκομικών ζωνών. 

Κάθε κριτήριο πρέπει να συνοδεύεται με πλήρως αιτιο¬ 
λογημένη και επιστημονικά τεκμηριωμένη έκθεση. 

6. Σε περίπτωση που η ποσότητα του επιτραπέζιου ε¬ 
λαιοκάρπου που αναφέρεται στη βεβαίωση παράδοσης 
που χορηγούν οι εγκεκριμένες επιχειρήσεις, αποκλίνει 
σημαντικά σε σχέση με τις αποδόσεις των ομοιογενών ε¬ 
λαιοκομικών ζωνών, η υπηρεσία πριν τη χορήγηση προ¬ 
καταβολής ελέγχει: 

α)Την ακρίβεια της δήλωσης καλλιέργειας λαμβάνο- 
ντας υπόψη και τους επιτόπιους ελέγχους που τυχόν έγι¬ 


ναν στην ελαιοκομική εκμετάλλευση του εν λόγω παρα¬ 
γωγού 

β)Τα λογιστικά βιβλία των εγκεκριμένων επιχειρήσεων 
ήτοι: 

α.α) Τις ποσότητες εισερχομένων ελιών ανά παρτίδα με 
αναφορά στον παραγωγό κάθε παρτίδας, 
β.β) Τις ποσότητες ελιών που τέθηκαν σε επεξεργασία, 
γ.γ) Τις ποσότητες επιτραπέζιων ελιών των οποίων πε- 
ρατώθηκε η επεξεργασία. 

δ.δ) Τις ποσότητες που εξήλθαν από την επιχείρηση α¬ 
νά τύπο επεξεργασίας και με αναφορά των παραληπτών. 

γ)Τις ελαιοκομικές εκμεταλλεύσεις, προκειμένου να 
διαπιστωθεί ο αριθμός και η ποικιλία των ελαιοδένδρο^ν. 

Κατά τον επιτόπιο έλεγχο υποχρεούται να παρευρίσκε- 
ται και ο ενδιαφερόμενος παραγωγός ή εξουσιοδοτημέ¬ 
νος εκπρόσωπός του, ύστερα από έγκαιρη έγγραφη ή τη¬ 
λεφωνική ειδοποίηση από την Δ/νση Αγροτικής Ανάπτυ¬ 
ξης ή την Οργάνωσή του. 

Τα αποτελέσματα των επιτόπιων ελέγχων είναι οριστι¬ 
κά. Ο ελεγχόμενος παραγωγός δεν δικαιούται να υπο¬ 
βάλλει ένσταση κατά του πορίσματος των ελεγκτών. 

7. Η Δ/νση Αγροτικής Ανάπτυξης λαμβάνοντας υπόψη 
τα λογιστικά αποτελέσματα των παραπάνω ελέγχων κα¬ 
θώς και το πόρισμα της επιτροπής εξέτασης ασυμβιβά¬ 
στων, προβαίνει στον καθορισμό της εγκρινόμενης ποσό¬ 
τητας βρώσιμου ελαιοκάρπου για κάθε φάκελο παραγω¬ 
γού. 

8. Η Δ/νση Αγροτικής Ανάπτυξης συντάσσει ονομαστι¬ 
κή κατάσταση των αιτούντων ενίσχυση επιτραπέζιας ε¬ 
λιάς μεμονωμένων παραγωγών η οποία περιλαμβάνει: 

α) Τα στοιχεία ταυτότητας του παραγωγού. 
β) Τα στοιχεία της αίτησής του (ποσότητα ελαιοκάρπου 
και μεταποιημένη ποσότητα ελιάς). 

γ) Τα στοιχεία της δήλωσης καλλιέργειάς του (συνολι¬ 
κός αριθμός ελαιοδένδρων, τόπος ελαιοκομικών εκμε¬ 
ταλλεύσεων, ποικιλία ελαιοδένδρων). 

Αντίγραφο της κατάστασης αυτής τοιχοκολλάται στη 
Νομαρχία καθώς και στο Δημοτικό ή Κοινοτικό κατάστη- 

Μ α - , ^ 

9. Σε κάθε περίπτωση οι Δ/νσεις Αγροτικής Ανάπτυξης 

είναι αρμόδιες για τον καθορισμό των ποσοτήτων μετα¬ 
ποιημένης επιτραπέζιας ελιάς που δικαιούνται ενίσχυ¬ 
σης, λαμβάνοντας υπόψη όλα τα απαραίτητα στοιχεία και 
ιδιαίτερα τα αποτελέσματα των ελέγχων. 

10. Οι Δ/νσεις Αγροτικής Ανάπτυξης αποστέλλουν στη 
ΓΕΝ. ΔΙ.ΔΑ.ΓΕ.Π., Δ/ΝΣΗ ΔΗ.ΛΙ.ΖΩ.Π., ΤΜΗΜΑ II, εκθέ¬ 
σεις ελέγχου ως εξής: 

α) Έκθεση Ελέγχου Α’ ΕΞΑΜΗΝΟΥ (από 1η Νοεμβρίου 
1998 έως 30η Απριλίου 1999) (ΥΠΟΔΕΙΓΜΑ II) η οποία υ¬ 
ποβάλλεται μέχρι 30 Ιουνίου 1999 και σε κάθε περίπτωση 
προηγείται της υποβολής του φακέλου πληρωμής (εκκα¬ 
θάριση). 

Με τη λήξη του πρώτου εξαμήνου της υπόψη περιόδου 
αποστέλλεται η παραπάνω έκθεση η οποία περιλαμβάνει 
ελέγχους επί των δηλώσεων καλλιέργειας ήτοι: 

α). Αριθμό παραληφθεισών νέων και τροποποιητικών 
δηλώσεων καλλιέργειας επί των οποίων έγινε διοικητικός 
- λογιστικός έλεγχος. 

β) Περαιτέρω ενέργειες επί των αποτελεσμάτων των ει- 
τοπίων ελέγχων. 

γ)Τυχόν άλλες δραστηριότητες και παρατηρήσεις σχε¬ 
τικές με τις δηλώσεις καλλιέργειας. 

β) Έκθεση ελέγχου Β’ ΕΞΑΜΗΝΟΥ (από 1η Μάίου 1999 
έως 31η Οκτωβρίου ^999) (ΥΠΟΔΕΙΓΜΑ III) η οποία υπο¬ 
βάλλεται μέχρι 31 Δεκεμβρίου 1999 και σε κάθε περίπτω- 

ση προηγείται της υποβολής του φακέλου πληρωμής 
(προκαταβολή). 

Με τη λήξη της υπόψη περιόδου αποστέλλεται η παρα¬ 
πάνω έκθεση η οποία περιλαμβάνει ελέγχους επι των αι¬ 
τήσεων οικονομικής ενίσχυσης ήτοι: 

- Αριθμός εμπρόθεσμων - εκπρόθεσμων αιτήσεων. 

- Διοικητικός έλεγχος των αιτήσεων όλων των μεμονο- 
μένων παραγωγών και μέρος των οργανωμένων (αριθμός 
ελεγχθέντων αιτήσεων). 

- Έκδοση απόφασης ορίων ανοχής. 

- Τυχόν άλλες δραστηριότητες που σχετίζονται με τον έ¬ 
λεγχο της αίτησης. 

Η μη έγκαιρη αποστολή των παραπάνω εκθέσεων ελέγ¬ 
χου συνεπάγεται τη μη πληρωμή των ενδιαφερομένων 
παραγωγώντόσο για την προκαταβολή όσο και για τηνεκ¬ 
καθάριση της ενίσχυσης που θα περιλαμβάνονται σε σχε¬ 
τικές καταστάσεις πληρωμής. 

ΑΡΘΡΟ 6 

Καθήκοντα - Υποχρεώσεις της Ένωσης Οργανώσεων 
Παραγωγών ΈΛΑΙΟΥΡΓΙΚΗ 11 

Η Ελαιουργική : 

1. Συντονίζει τις δραστηριότητες των Οργανώσεων Πα¬ 
ραγωγών (Ο.Π.) σε ότι αφορά το έργο ενίσχυσης στην πα¬ 
ραγωγή επιτραπέζιας ελιάς, εξακριβώνει άμεσα τον τρό¬ 
πο με τον οποίο έχουνπραγματοποιηθεί οι έλεγχοι από τις 
οργανώσεις αυτές, σύμφωνα με τις διατάξεις των Κοινο¬ 
τικών Κανονισμών και της παρούσας απόφασης. 

2. Ελέγχει την ακρίβεια των στοιχείων των υποβαλλομέ- 
νων από τις Ο.Π. αιτήσεων ενίσχυσης παραγωγών σε πο¬ 
σοστό 5% τουλάχιστον. 

3. Καταρτίζει λεπτομερή έκθεση για τον έλεγχο της Ο.Π. 
αντίγραφο της οποίας αποστέλλεται στην οικεία Διεύθυν¬ 
ση Αγροτικής Ανάπτυξης. 

4. Επιλέγει και εξακριβώνει επιτόπια μέσα σε ποσοστό 
5% του ελέγχου της, τα στοιχεία δηλώσεων καλλιέργειας 
παραγωγών που παρουσιάζουν αδικαιολόγητες ποσότη¬ 
τες ελαιοκάρπου χωρίς να εμπίπτουν στην κατηγορία των 
ασυμβίβαστων. 

5. Ελέγχει και υποβάλει στις οικείες Διευθύνσεις Αγρο¬ 
τικής Ανάπτυξης τις δηλώσεις καλλιέργειας των παραγω¬ 
γών και τις αιτήσεις ενίσχυσης οι οποίες έχουν διαβιβα¬ 
στεί στις Ο.Π. κατά τη διάρκεια του προηγούμενου μήνα. 

6. Συμμετέχει εφόσον παρίσταται ανάγκη, σε διοικητι¬ 
κούς - επιτόπιους ελέγχους των επιτροπών κρίσεως α¬ 
συμβιβάστων της περίπτωσης γ της παραγράφου 5 του 
προηγούμενου άρθρου για τον καθορισμό της ποσότη¬ 
τας επιτραπέζιου ελαιοκάρπου για την οποία δικαιούται ε¬ 
νίσχυσης ο παραγωγός και παρέχει στις Δ/νσεις Αγροτι¬ 
κής Ανάπτυξης τα απαραίτητα στοιχεία. 

7. Εισπράττει και διανέμει χωρίς καθυστέρηση την ενί¬ 
σχυση στην παραγωγή επιτραπέζιας ελιάς σύμφωνα με 
τις ενιαίες αιτήσεις που έχουν υποβληθεί. 

8. Ελέγχει τις Οργανώσεις Παραγωγών προκειμένου να 
διαπιστώθει αν οι δικαιούχοι παραγωγοί εισέπραξαν την 
ενίσχυση τους και αν επεστράφησαντα μη εισπραχθέντα 
ποσά στον ΡΕΟΟΑ. 

9. Συμμετέχει στις εργασίες: 

- Προσδιορισμού της πραγματικής παραγωγής, 

- Ποσδιορισμού των ομοιογενών ζωνών παραγωγής 

- Καθορισμού των κριτηρίων των ασυμβιβάστων. 

ΑΡΘΡΟ 7 

Καθήκοντα - Υποχρεώσεις Οργανώσεων Παραγωγών 


Οι οργανώσεις παραγωγών: 

1. Για τον κοινωνικό έλεγχο των αιτούντων ενίσχυση 
στην παραγωγή επιτραπέζιας ελιάς οργανωμένων παρα¬ 
γωγών συντάσσουν κατάσταση όσων υπέβαλαν αίτηση ε¬ 
νίσχυσης για την υπόψη περίοδο. 

Η κατάσταση περιλαμβάνει: 

α) τα στοιχεία ταυτότητας του παραγωγού 

β) τα στοιχεία της αίτησής του (ποσότητα βρώσιμου ε¬ 
λαιοκάρπου) 

γ) τα στοιχεία της δήλωσης καλλιέργειάς του (συνολι¬ 
κός αριθμός ελαιοδένδρων, τόπος ελαιοκομικών εκμε¬ 
ταλλεύσεων, ποικιλία ελαιοδένδρων). 

Αντίγραφο της κατάστασης αυτής τοιχοκολλάται στη 
Νομαρχία, στο Δημοτικό ή Κοινοτικό κατάστημα και στην 
Ένωση. 

Σκοπός της σύνταξης και κοινοποίησης των εν λόγω κα¬ 
ταστάσεων είναι ο έλεγχος των στοιχείων παραγωγής α¬ 
πό μέρους των ελαιοκαλλιεργητων καθώς και η έγκαιρη ε¬ 
πισήμανση παραλείψεων και λαθών των στοιχείων από 
τους ελαιοπαραγωγούς και διόρθωσή τους από την αρ¬ 
μόδια υπηρεσία. 

Μετά την παρέλευση είκοσι (20) ημερών από την ημέρα 
της τοιχοκόλλησης της κατάστασης, η αρμόδια υπηρε¬ 
σία: 

- Προβαίνει σε διοικητικό έλεγχο και καταγράφει μηχα¬ 
νογραφικά τα στοιχεία των αιτήσεων ενίσχυσης στην πα¬ 
ραγωγή επιτραπέζιων ελιών. 

- Ελέγχει αν η μεταποίηση έγινε σε εγκεκριμένη επιχεί¬ 
ρηση καθώς και την ακρίβεια της δήλωσης καλλιέργειας 
λαμβανομένων υπόψη και των επιτόπιων ελέγχων της 
Δ/νσης Αγροτικής Ανάπτυξης και της ίδιας της οργάνω¬ 
σης ή και της Ελαιουργικής. 

- Ελέγχει αν οι ποσότητες επιτραπέζιου ελαιοκάρπου 
που αναφέρονται στην αίτηση ενίσχυσης από κάθε παρα¬ 
γωγό δικαιολογούνται με βάση τα παραγωγικά του ελαιό¬ 
δεντρα και τις αποδόσεις των ομοιογενών ελαιοκομικών 
ζωνών της περιοχής του και αν συμφωνούν με τα τηρού¬ 
μενα στα λογιστικά βιβλία των εγκεκριμένων επιχειρήσε¬ 
ων στοιχεία. Σε περίπτωση διαπίστωσης ασυμβιβάστων 
ποσοτήτων σύμφωνα με τα κριτήρια που καθορίζει η οι¬ 
κεία Δ/νση Αγροτικής Ανάπτυξης της περιοχής, η Ο.Π. 
διαβιβάζει τους σχετικούς φακέλους μέσω της Ελαιουρ- 
γικής στη Δ/νση Αγροτικής Ανάπτυξης για περαιτέρω έ- 
λεγχο. 

2. Υποβάλουν μια φορά το μήνα στην Ελαιουργική τις αι¬ 
τήσεις ενίσχυσης των μελών τους. 

3. Υποχρεούνται να ειδοποιούν τους παραγωγούς που 
είναι μέλη τους για την παρουσία τους σε ενδεχόμενους 
επιτόπιους ελέγχους. 

ΑΡΘΡΟ 8 

Σύνταξη και Υποβολή Δικαιολογητικών Πληρωμής 

Η διαδικασία σύνταξης και υποβολής των δικαιολογητι- 
κών πληρωμής των δικαιούχων παραγωγών, για τη χορή¬ 
γηση της ενίσχυσης στην παραγωγή επιτραπέζιας ελιάς 
καθώς και οι κρατήσεις είναι ίδιες με τις προβλεπόμενες 
για τη χορήγηση ενίσχυσης στην παραγωγή ελαιολάδου 
περιόδου 1998-1999. 

ΑΡΘΡΟ 9 
ΠΑΡΑΡΤΗΜΑ 

Παρατίθενται κατωτέρω ΥΠΟΔΕΙΓΜΑΤΑ I, II, III, που α¬ 
ποτελούν αναπόσπαστο μέρος της παρούσας απόφα¬ 
σης, το κείμενο των οποίων έχει ως ακολούθως : 

ΥΠΟΔΕΙΓΜΑ I 


ΒΕΒΑΙΩΣΗ ΠΑΡΑΔΟΣΗΣ 

ΓΙΑ ΤΗΝ ΕΝΙΣΧΥΣΗ ΣΤΗΝ ΠΑΡΑΓΩΓΗ ΕΠΙΤΡΑΠΕΖΙΩΝ ΕΛΙΩΝ 


ΕΛΑΙΟΚΟΜΙΚΗΣ ΠΕΡΙΟΔΟΥ 1998/99 


ΣΤΟΙΧΕΙΑ 

ΕΓΚΕΚΡΙΜΕΝΗΣ 

ΕΠΙΧΕΙΡΗΣΗΣ 

ΣΤΟΙΧΕΙΑ ΠΑΡΑΓΩΓΟΥ 

ΚΟΙΝΗ ΔΗΛΩΣΗ 

ΚΩΔΙΚΟΣ. 

Α.Φ.Μ. 

ΕΠΩΝΥΜΙΑ. 

ΕΔΡΑ. 

ΕΠΩΝΥΜΟ.: 

ΟΝΟΜΑ. 

ΟΝΟΜΑ ΠΑΤΡΟΣ. 

Ή ΣΥΖΥΓΟΥ. 

Α.Φ.Μ. 

Α.Τ. 

ΟΡΓ.ΠΑΡ ΑΓΩΓΩΝ. 

ΚΩΔ ΣΥΝ/ΣΜΟΥ 

ΚΩΔ ΚΟΙΝΟΤΗΤΑΣ. 

(για μεμονωμένους) 

ΚΩΔ. ΠΑΡΑΓΩΓΟΥ. 

Α.Μ.Α. 

Οι αναφερόμενοι παραπλεύρως 
εκπρόσωπος της εγκεκριμένης 
επιχείρησης και ο παραγωγός 
επιτραπέζιας ελιάς δηλώνουμε 
Συνυπεύθυνα ότι τα παρακάτω 
στοιχεία είναι ακριβή. 

. Ο) 

ΑΙΑ 

(2) 

ΗΜΕΡΟΜΗΝΙΑ 

ΠΑΡΑΔΟΣΗΣ 

(3) 

ΠΟΣΟΤΗΤΑ ΣΕ 
ΚΟ 

(4) 

ΠΟΙΚΙΛΙΑ 

(5) 

ΠΑΡΑΣΤΑΤΙΚΟ 
ΤΟΥ Κ.Β.Σ. 

ΣΥΝΟΛΙΚΗ ΠΟΣΟΤΗΤΑ ΠΟΥ 


ΠΑΡΕΜΕΙΝΕ ΣΤΗΝ ΕΠΙΧΕΙΡΗΣΗ 
ΜΕΧΡΙ 15/11/198. 


ΣΗΜΕΙΩΣΗ : Η ΤΥΧΟΝ ΔΙΑΦΟΡΑ ΜΕΤΑΞΥ ΤΩΝ ΠΑΡΑΠΑΝΩ ΠΟΣΟΤΙΚΩΝ ΣΥΝΟΛΩΝ 
ΤΗΣ ΣΤΗΛΗΣ (3) ΑΦΟΡΑ ΕΛΙΕΣ ΠΟΥ ΜΕΤΑΠΟΙΗΘΗΚΑΝ ΚΑΙ ΕΞΗΛΘΑΝ ΑΠΟ ΤΗΝ 
ΕΠΙΧΕΙΡΗΣΗ ΠΡΙΝ ΤΗΝ 15/11/1998. 


ΗΜΕΡΟΜΗΝΙΑ ΕΚΔΟΣΗΣ ΚΑΙ ΒΕΒΑΙΩΣΗΣ 


Ο ΕΚΠΡΟΣΩΠΟΣ 

ΤΗΣ ΕΓΚΕΚΡΙΜΕΝΗΣ ΕΠΙΧΕΙΡΗΣΗΣ 


0 ΠΑΡΑΓΩΓΟΣ 

ΥΠΟΔΕΙΓΜΑ II 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ. 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ. 

Ενίσχυση στην παραγωγή 
Επιτραπέζιας ελιάς περιόδου 1998-1999 


ΕΚΘΕΣΗ ΕΛΕΓΧΟΥ Α’ ΕΞΑΜΗΝΟΥ 


(Αποστέλλεται στην ΓΕ.ΔΙΔΑΓΕΠ, Δ/ΝΣΗ: ΔΗΛΙΖΩ, ΤΜ: II, μέχρι 30/6/....τρέχουσας περιόδου) 


Βεβαιώνουμε την διεξαγωγή των ακολούθων ενεργειών: 

• Έλεγχος της ακρίβειας δήλωσης καλλιέργειας, ελαιοπαραγωγών: 

- εμπρόθεσμη υποβολή των δηλώσεων καλλιέργειας (νέων ή τροποποιητικών) στις 
οργανώσεις παραγωγών ελαιοπαραγωγών και στις Δ/νσεις Γεωργίας. 


- διεξαγωγή διοικητικού ελέγχου των Δ.Κ των οργανωμένων και μεμονωμένων 
ελαιοπαραγωγών: 

α) νέων ελαιοπαραγωγών. 

β) τροποποιητικών δηλώσεων παλιών ελαιοπαραγωγών. 

• Ενέργεια επί των αποτελεσμάτων των διενεργηθέντων επιτόπιων ελέγχων της ΕΟΠ 
Ελαιουργική 

- διόρθωση των Δ.Κ των ελαιοπαραγωγών με ανακριβή Δ.Κ (ευρεθέντα λιγότερα 
παραγωγικά ελαιόδεντρα από τα 

δηλωθέντα). 

• Άλλες δραστηριότητες:: περιγραφή, τυχόν δυσκολίες, παρατηρήσεις 


Ο Δ/ΝΤΗΣ ΑΓΡΟΤΙΚΗΣ ΑΝ/ΞΗΣ 


Σφραγίδα - ημερομηνία -υπογραφή 

ΥΠΟΔΕΙΓΜΑ III 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ. 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ. 

Ενίσχυση στην παραγωγή 
Επιτραπέζιας ελιάς περιόδου 1998-1999 


ΕΚΘΕΣΗ ΕΛΕΓΧΟΥ Β’ ΕΞΑΜΗΝΟΥ 
(Αποστέλλεται στην ΓΕ.ΔΙΔΑΓΕΠ. Δ/ΝΣΗ: ΔΗΛΙΖΩ, ΤΜ: II. 
υέγρι 31/12/.··.εττουένΓκ περιόδου) 

Βεβαιώνουμε την διεξαγωγή των ακολούθων ενεργειών: 

• Έλεγχος στοιχείων των αιτήσεων οικονομικής ενίσχυσης: 

- εμπρόθεσμη παραλαβή των αιτήσεων των ελαιοπαραγωγών από τις Ο.Π: 
αναλυτική περιγραφή, ημερομηνία παραλαβής εμπροθέσμων και εκπροθέσμων (μέχρι 20 
ημερών )αιτήσεων από τις οργανώσεις ελαιοπαραγωγών και την Ελαιουργική. 


- Διεξαγωγή διοικητικού - λογιστικού ελέγχου: 
α) μεμονωμένων ελαιοπαραγωγών 
β) οργανωμένων ελαιοπαραγωγών 


- Έκδοση απόφασης ορίων ανοχής αποδόσεων ελαιοκάρπου και επιτραπέζια χρήση σε 
σχέση με τις αποδόσεις των Ο.Ε.Ζ.( για εξαγωγή ασυμβιβάστων ποσοτήτων). 

Συνοπτική περιγραφή - όρια ανοχής ανά ΟΈ.Ζ. 

α) αριθμός ασυμβιβάστων για έλεγχο 

β) αριθμός ελεγχθέντων διοικητικά - λογιστικά 

γ) αριθμός ελεγχθέντων με επιτόπιο έλεγχο 

δ) αριθμός ελαιοπαραγωγών στους οποίους έγινε περικοπή 

ε) συνολική περικοπή σε ποσότητα 

- Διεξαγωγή ελέγχου με επιβολή κυρώσεων, σε αιτήσεις ελαιοπαραγωγών με ανακριβή 
δήλωση καλλιέργειας, από επιτόπιους ελέγχους: 

α) της Υπηρεσίας 
β) της ΕΟΠ Ελαιουργική 

γ) αριθμός αιτήσεων στις οποίες έγινε μείωση ποσότητας 
δ) αιτηθείσα ποσότητα 
ε) απορριφθείσα ποσότητα 

- Λοιπές δραστηριότητες, περιγραφή, τυχόν δυσκολίες παρατηρήσεις: 


Ο Δ/ΝΤΗΣ ΑΓΡΟΤΙΚΗΣ ΑΝ/ΞΗΣ 


Σφραγίδα - ημερομηνία -υπογραφή 

Η παρούσα απόφαση να δημοσιευθεί στην Εφημερίδα της Κυβερνήσεως. 
Αθήνα, 29 Ιανουάριου 1999 

οι ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 


ΓΕΩΡΓΙΑΣ 

Γ. ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


